Slaget ble innledet av at FNL angrep et sørvietnamesisk våpenlager i Chan La (vietnamesisk: Chà Là) i Ca Mau-provinsen. De sørvietnamesiske forsvarerne mistet over 400 soldater ettersom FNL angrep basen med tungt artilleri og tungt maskingeværskyts. De amerikanske styrkene, som ble sendt inn for å komme sine sørvietnamesiske allierte til unnsetning, mistet 18 fly og helikoptre ettersom de var utsatt for FNLs maskingeværposisjoner. FNL trakk seg imidlertid til slutt tilbake etter at amerikansk artilleri hadde ødelagt geriljaens forsyningslinjer.